
Vă înaintăm, alăturat, RAPORTUL COMUN asupra propunerii legislative pentru modificarea şi completarea Legii nr.188/1999 privind Statutul funcţionarilor publici, trimisă Comisiei juridice, de disciplină şi imunităţi și Comisiei pentru administraţie publică și amenajarea teritoriului, cu adresa nr. PL- x 7 din 3 februarie 2016 şi înregistrată cu nr. 4c-11/78 din 4 februarie 2016, respectiv cu nr. 4c-6/20/2016.
     În raport cu obiectul şi conţinutul său, propunerea legislativă face parte din categoria legilor organice.
             VICEPREŞEDINTE,                                            PREŞEDINTE,                                           
           Ciprian Nicolae NICA                                       Victor Paul DOBRE

                                                                                                        Pl x 7/2016                                                                                                                                                                                                                  
       RAPORT  COMUN
       asupra 
propunerii legislative pentru modificarea şi completarea Legii nr.188/1999 privind Statutul funcţionarilor publici
În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi și Comisia pentru administraţie publică şi amenajarea teritoriului au fost sesizate spre dezbatere, în fond, cu propunea legislativă pentru modificarea şi completarea Legii nr.188/1999 privind Statutul funcţionarilor publici, trimisă Comisiei juridice, de disciplină şi imunităţi și Comisiei pentru administraţie publică și amenajarea teritoriului, cu adresa nr. PL- x 7 din 3 februarie 2016 şi înregistrată cu nr. 4c-11/78 din 4 februarie 2016, respectiv cu nr. 4c-6/20/2016.
 Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională.
Consiliul Legislativ, prin avizul nr. 1059 din 07.10.2015, a avizat favorabil iniţiativa legislativă.

Guvernul nu are punct de vedere asupra inițiativei legislative.

Senatul, în calitate de primă Cameră sesizată, a respins propunerea legislativă în ședința din data de 1 februarie 2016.

La întocmirea raportului membrii Comisiilor au avut în vedere:

· avizul favorabil al Comisiei pentru egalitatea de șanse pentru femei și bărbați.

· avizul negativ al Comisiei pentru muncă și protecție socială.

Propunerea legislativă are ca obiect de reglementare  modificarea Legii nr.188/1999, în sensul înlocuirii dispoziţiei de încetare a raporturilor de muncă cu cea de suspendare, pentru înalţii funcţionari publici şi pentru funcţionarii publici cu funcţii de conducere care candidează pentru o funcţie de demnitate publică.


 Membrii Comisiei juridice, de disciplină şi imunităţi şi membrii Comisiei pentru administraţie publică şi amenajarea teritoriului  au examinat propunerea legislativă în şedinţe separate. 


Membrii Comisiei pentru administraţie publică şi amenajarea teritoriului au dezbătut iniţiativa legislativă în şedinţa din 19 aprilie 2016. Din numărul total de 22 membri ai Comisiei pentru administraţie publică şi amenajarea teritoriului au participat la dezbateri 20 deputaţi. 


Membrii Comisiei juridice, de disciplină şi imunităţi au dezbătut propunerea legislativă în şedinţa din 10 mai 2016. 

 La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.

Cu ocazia dezbaterilor s-a constatat că, prevederile acestei propuneri legislative au fost preluate ca amendamente la Proiectul de Lege pentru modificarea Legii nr.188/1999 privind Statutul funcționarilor publici – Plx556/2015. Astfel, această propunere legislativă a rămas fără obiect.

În urma dezbaterilor, membrii celor două Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea şi completarea Legii nr.188/1999 privind Statutul funcţionarilor publici.

În raport cu obiectul şi conţinutul reglementării, propunerea legislativă face parte din categoria legilor organice.

              VICEPREŞEDINTE,                                         PREŞEDINTE, 
            Ciprian Nicolae NICA                                   Victor Paul DOBRE
          SECRETAR,                                               SECRETAR, 
        Sorin Constantin STRAGEA                                 Radu BABUȘ                        

Consilier parlamentar,                                                                                           Consilier parlamentar,

       Alexandra Muşat                                                                                                           Nicoleta Toma

